Ziua Dorului. Ce înseamnă dorul? Cristina Iacob: "E unic, e frumos, e acel minus dinainte de plus".
Cristina Iacob filmează o nouă producție cu distribuție internațională. Actorul Bogdan Iancu a încercat să explice colegelor sale dorul. Cristina Iacob: E unic, e frumos, e acel minus dinainte de plus.
Îl știi pe actorul Bogdan Iancu din filmul "Oh, Ramona". Dacă îți era dor de el, o să-l vezi într-un nou film în regia Cristinei Iacob. Până atunci, uite cum le explică el colegelor ce este dorul.Ceva mai simplu i-a fost să discute despre dor cu o colegă din Marea Britanie: "Nu e doar că îți lipsește, include mai mult, mai mult… Știi… sunt amestecate fericirea, tristețea. Așa e sentimentul nostru de dor".Nici în calitate de regizor nu îți este mai ușor să ții dorul sub control, dar Cristina Iacob îți spune cum se simte."Mi-ai zis de dor și am oftat, m-am surprins oftând. M-am conectat la emoția asta atât de unică și de frumoasă. De care tinerii se feresc. Se tem să sufere. Și mi se pare un preț atât de mic pentru un sentiment atât de mare, iubirea, a-ți fi dor de cineva… E unic, e frumos, e acel minus dinainte de plus, fără de care nu s-ar putea", Cristina Iacob.